**KOMÁROM VÁROS ÖNKORMÁNYZATÁRA**

**ÉS MŰKÖDŐ EGYSÉGEIRE**

**(költségvetési intézményeire és alapítványaira)**

**VONATKOZÓ**

**2021. ÉVI**

**BELSŐ ELLENŐRZÉSI TERVE**

**Készítette: Dobos László államháztartási belső ellenőr**

**Komárom, 2020. november 30.**

**Jóváhagyta: Dr. Baksa-Ströcker Renáta jegyző**

**Komárom, 2020. december**

**Éves belső ellenőrzési terv**

**2021. évre**

Komárom Város Polgármesteri Hivatala a Bkr. 32. §-a szerint az alábbi éves belső ellenőrzési tervet fogalmazza meg:

**1. A tervet megalapozó elemzések, kockázatelemzések:**

Az éves ellenőrzési tervet megalapozó kockázatelemzések rövid összefoglalása:

A tárgyévre vonatkozó belső ellenőrzési terv a vonatkozó rendeletben előírt kockázatelemzés eredményei és a jelenleg rendelkezésre álló erőforrások alapján készült. A figyelembe vett kockázati szempontok az alábbiak:

- Pénzügyi és gazdasági tényezők

- Szabályozás és feladat-összetettség

- Pénzügyi szabálytalanság valószínűsége

- Változás/átszervezés

- Munkatársak tapasztaltsága, képzettsége

- Utolsó ellenőrzés óta eltelt idő

#### A Belső Ellenőrzés Komárom Város Polgármesteri Hivatalában megbízási jogviszony alapján működik.

#### A belső ellenőrzési feladatokat az ALERION Kft. látja el a Komáromi Polgármesteri Hivatalával kötött megbízási szerződés alapján 2020. december 31.-ig.

A belső ellenőrzés feladatait az SZMSZ, valamint a hivatal egyéb belső szabályzatai határozzák meg. A Bkr. 31 §.-a alapján a belső ellenőrzési tervet kockázatelemzéssel alátámasztottan, kapacitás elemzés alapján állítottuk össze.

Az éves ellenőrzési tervek összeállításánál figyelembe vettük a Belső Ellenőrzési Kézikönyvben, valamint a 2019-2024. évi Gazdasági Programban foglaltakat, a kockázatelemzés eredményét, a Jegyző által irányított szervezetek vezetőitől bekért, és általuk javasolt szempontokat és témákat, valamint a korábbi évek ellenőrzési tapasztalatait**.** A 2021. évre tervezett belső ellenőrzéseknél a hangsúlyt a pénzügyi és szabályszerűségi ellenőrzésekre fektetjük.

A 2021. évi ellenőrzések kiterjednek a Polgármesteri Hivatal és az önkormányzat működésével kapcsolatos feladatokra, valamint az önkormányzati fenntartású intézmények és alapítványok gazdálkodásának ellenőrzésére a Mötv.,az Áht., és a Ptk. előírásai szerint.

A 2021. évi ellenőrzési feladatok tartalmát az éves költségvetési törvény, a helyi költségvetési rendelet, az államháztartási törvény, az annak végrehajtásáról szóló 368/2011. (XII.31.) Kormányrendelet, az államháztartás számviteléről szóló 4/2013.(I.11.) Kormányrendelet, a számvitelről szóló 2000.évi C. törvény és egyéb ágazati jogszabályok határozzák meg.

Az **ellenőrzés általános célja,** hogy elősegítse a Komáromi Polgármesteri Hivatal és az Önkormányzat által fenntartott költségvetési szervei és alapítványai

* gazdálkodásának, működésének törvényességét, a jogszabályok és a belső szabályzatok betartását,
* tevékenysége ellátásának hatékonyságát, eredményességét, zavartalanságát,
* a vagyongazdálkodás eredményességét, az önkormányzati tulajdon védelmét,
* a költségvetések, beszámolók megalapozottságát, valódiságát.

Az éves ellenőrzési terv javaslat – a jogszabályban meghatározott szerkezetben, tartalommal készült, azaz – tartalmazza a következőket:

* a tervezett ellenőrzések tárgyát,
* az ellenőrzések célját,
* az ellenőrizendő időszakot,
* a szükséges ellenőrzési kapacitás meghatározását,
* az ellenőrzések típusát és módszereit,
* az ellenőrzések ütemezését,
* az ellenőrzött szerv, szervezeti egységek megnevezését.

Az ellenőrzési tervet – jogszabály előírása alapján – úgy kell összeállítani, hogy szükség esetén az abban nem szereplő soron kívüli ellenőrzési feladatok is végrehajthatóak legyenek, így 10 % tartalékidő került figyelembe vételre a tervezés során.

**Ellenőrzések jellege a Bkr. rendelkezései értelmében:**

1. **Szabályszerűségi ellenőrzések**

Annak ellenőrzése, hogy az adott szervezeti egység működése, illetve tevékenysége megfelelően szabályozott-e, és érvényesülnek a hatályos jogszabályok, belső szabályzatok és vezetői rendelkezések előírásai.

1. **Pénzügyi ellenőrzések**

Az adott szervezet, program pénzügyi elszámolásainak, valamint ezek alapjául szolgáló számviteli nyilvántartások ellenőrzése.

1. **Rendszerellenőrzések**

Rendszerek (tervezési, irányítási, gazdálkodási, finanszírozási, adóbevallási, beszámolási, ellenőrzési) működésének átfogó vizsgálata, melynek keretében a szabályszerűség, szabályozottság, gazdaságosság, hatékonyság kerül ellenőrzésre.

1. **Teljesítmény ellenőrzések**

Az adott szervezet által végzett tevékenységek, programok egy jól körül határolható területén a működés, illetve a forrásfelhasználás gazdaságosságának, hatékonyságának és eredményességének vizsgálata.

1. **Informatikai rendszerellenőrzések**

Költségvetési szervnél működő informatikai rendszerek megbízhatóságának, biztonságának, valamint a rendszerben tárolt adatok teljességének, megfelelőségének, szabályosságának és védelmének vizsgálata.

**Előre nem tervezhető vizsgálatok**

Ide soroljuk az év közben elrendelt, és a szükség szerinti további (utó)ellenőrzéseket.

**Egyéb ellenőrzéssel kapcsolatos feladatok**

Nem közvetlen ellenőrzések, az ellenőrzési feladatok ellátását alapozzák meg, illetve azok eredményével kapcsolatos beszámolók, tájékoztatók készítése.

1. 2020. évi ellenőrzési tevékenységről összefoglaló jelentés elkészítése;
2. 2022. évi ellenőrzési tervet megalapozó kockázatelemzés készítése,
3. 2022. évi ellenőrzési terv összeállítása.

**Oktatás, továbbképzés**

A belső ellenőrök rendszeres képzése elengedhetetlen a minőségi ellenőrzési tevékenység ellátása érdekében. Ezt hivatott elősegíteni a Nemzetgazdasági Minisztérium által kiadott 28/2011. (VIII.3.) NGM rendelet a költségvetési szervnél belső ellenőrzési tevékenységet végzők nyilvántartásáról és kötelező szakmai továbbképzéséről. A szükséges oktatás minimálisan negyedévente 1 nap.

**Mellékletek:**

1. **A 2021. évre Komárom Város Önkormányzata Polgármesteri Hivatalára tervezett belső ellenőrzések ütemezése,**
2. **A 2021. évre Komárom Város Önkormányzata költségvetési intézményeire és alapítványaira tervezett belső ellenőrzések ütemezése,**
3. **A 2021. évre Komárom Város Önkormányzata belső ellenőrzésével kapcsolatos feladatok (tervezés, beszámolás, belső szabályozás, nyilvántartás) ütemezése.**
4. **sz. Melléklet a 2021. évi belső ellenőrzési tervhez**

Komáromi Polgármesteri Hivatal

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Ellenőrzés tárgya** | **Ellenőrzés célja** | **Ellenőrzés**  **jellege** | **Ellenőri nap** | **Az ellenőrzés tervezett ütemezése**  **(2021.)** | **Ellenőrzött**  **időszak** | **Ellenőrzött szervezeti egység** |
| 1. | Pénz- és értékkezelés ellenőrzése (Önkormányzati- hivatali pénzkezelő helyek és pénztárak) | Annak megállapítása, hogy a pénz- és értékkezelés szabályszerűen történt. | Pénzügyi ellenőrzés | 10 | II negyedév | 2021. év | Polgármesteri Hivatal  Közgazdasági és pénzügyi osztály |
| 2. | A közbeszezési eljárások ellenőrzése a Komárom Város Önkormányzatánál, elsődlegesen a pályázati forrásból megvalósuló beruházásoknál | Meggyőződni arról, hogy a közbeszerzési eljárások folyamata, szabályszerűsége a jogszabályi előírások és a helyi szabályozás szerint történt. | Szabályszerűségi  ellenőrzés | 10 | III. negyedév | 2020. év | Polgármesteri Hivatal Közgazdasági és pénzügyi osztály. |
| 3. | Komárom Város  Önkormányzat központi támogatásának igénylése, folyósítása és nyilvántartása | A komáromi költségvetési intézmények működési feltételeinek biztosítása. | Szabályszerűségi ellenőrzés | 13 | III. negyedév | 2020. év  2021. I. félév | Polgármesteri Hivatal  Közgazdasági és pénzügyi osztály |
| 4. | Gyermekétkeztetés térítési díj nyilvántartási és befizetési – elszámolási rendszerének kialakítása önkormányzati szinten (étkezési térítési díjak kezelői tevékenységének leszabályozása az önkormányzatnál) | A térítési díjak nyilvántartási, befizetési és elszámolási gyakorlata megfelelt a szabályozásnak. | Pénzügyi ellenőrzés | 10 | IV. negyedév | 2021. I. félév | Polgármesteri Hivatal  Közgazdasági és pénzügyi osztály |

**2. sz. Melléklet a 2021. évi belső ellenőrzési tervhez**

Komárom Városi Intézmények és alapítványok

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Ellenőrzés tárgya** | **Ellenőrzés célja** | **Ellenőrzés**  **jellege** | **Ellenőri nap** | **Az ellenőrzés**  **tervezett ütemezése**  **(2021.)** | **Ellenőrzési**  **időszak** | **Ellenőrzött szervezeti egység** |
| 1. | Pénz- és értékkezelés ellenőrzése (Intézményi pénzkezelő helyek és pénztárak) | Annak megállapítása, hogy a pénz- és értékkezelés szabályszerűen történt. | Pénzügyi ellenőrzés | 10 | II. negyedév | 2021. év | ESZI, Városi Könyvtár |
| 2. | Komáromi Klapka György Múzeum gazdálkodásának ellenőrzése | Annak ellenőrzése, hogy a kijelölt költségvetési intézménynél a gazdálkodás szabályait betartják | Szabályszerűségi ellenőrzés | 10 | III. negyedév | 2021. I. félév | Komáromi Klapka György Múzeum |
| 3. | Komáromi Gesztenyés Óvoda gazdálkodásának ellenőrzése. | Annak ellenőrzése, hogy a kijelölt költségvetési intézménynél a gazdálkodás szabályait betartják | Szabályszerűségi ellenőrzés | 8 | III. negyedév | .,  2021. I. félév | Komáromi Gesztenyés Óvoda |
| 4. | Komáromi Tám-Pont Család- és Gyermekjóléti Intézmény gazdálkodásának ellenőrzése | Annak ellenőrzése, hogy az intézménynél a gazdálkodás, nyilvántartás folyamatai előírásszerűek, a támogatás igénylése és felhasználása jogszerű. | Pénzügyi ellenőrzés | 10 | IV. negyedév | 2021. I. félév | Komáromi Tám-Pont Család- és Gyermekjóléti Intézmény |
| 5. | Alapítványok működésének, gazdálkodásának ellenőrzése témában utóellenőrzés | Annak ellenőrzése, hogy a 2020-ban készült belső ellenőrzési jelentésben rögzített megállapítások alapján tett javaslatokra megfelelően intézkedtek. | Szabályszerűségi ellenőrzés | 5 | IV. negyedév | 2019. -2020.év | Komáromi Egészségügyi Gép- Műszer Alapítvány és Komáromi Közgyűjteményi Közalapítvány |

**3. sz. Melléklet a 2021. évi belső ellenőrzési tervhez**

Belső ellenőrzési határidős feladatok teljesítése

|  |  |  |  |  |
| --- | --- | --- | --- | --- |
| **Sorszám** | **Határidős feladat megnevezése** | **Ellenőri nap** | **A feladat**  **tervezett ütemezése** | **Érintett szervezeti egység** |
| 1. | 2020. évi összefoglaló belső ellenőrzési jelentés elkészítése | 5 | 2021. február 10. | Komárom Város Polgármesteri Hivatala és Intézményei |
| 2. | Belső ellenőrzési szabályzatok tárgyévi aktualizálása | 10 | folyamatosan | Komárom Város Polgármesteri Hivatala |
| 3. | 2022. évi belső ellenőrzési tervek elkészítése | 6 | 2021. november 30. | Komárom Város Polgármesteri Hivatala és Intézményei |
| 4. | Belső ellenőrzés nyilvántartása, dokumentálása | 6 | folyamatosan | Komárom Város Polgármesteri Hivatala és Intézményei |
| 5. | Tartalékidő (felhasználása a polgármester és a jegyző külön rendelkezései szerint) | 12 | Önkormányzati intézmények gazdálkodásának utóellenőrzése | Komárom Város Polgármesteri Hivatala és Intézményei |